Zezì,
nàke dzęę̀ ts'ǫ̀ eyı dǫ goxè aı̨t'è tł'axǫǫ̀ Galılee nèk'e ts'ǫ̀ ajà.
(Zezì ededı̨ dıı hadı ı̨lè,
“Nakwenàoɂǫǫ sìı wekǫ̀ta gots'ǫ dǫ agı̨ı̨t'ee sìı dǫ gıìt'ı̨ nıìle,”
hadı.)
Zezì Galılee nèk'e nììtła ekò ekǫ got'ı̨į̀ gıaɂı̨ t'à,
gınà.
Kǫ̀ta Jerusalem ekǫ dzędeè Passover gıxè agòjà t'à Zezì dànì eghàlaı̨dàa sìı gıaɂı̨ ı̨lè.
Zezì k'achı̨ Galılee nèk'e kǫ̀ta Cana nììtła,
ekǫ tı t'à jìetì whehtsı̨ ı̨lè.
Dèe-ts'ǫ̀-k'àowo-cheekeè ı̨łè ekǫ wheda,
kǫ̀ta Capernaum ekǫ weza eyaelı̨.
Eyı k'àowo,
Zezì Judea nèk'e gots'ǫ Galılee nèk'e nììtła yeghǫ ıìkw'o t'à yets'àèhtła.
Zezì ghǫnàdaetì,
“Sek'èı̨tła,
sezaa eładaawıı sìı k'aàt'ıì awı̨ı̨le,”
yèhdı,
yeghǫnàdaetì.
Zezì yets'ǫ̀ hadı,
“Naxıdaà enıìyah nàhòwo lenǫsıı naxıgha ehkw'ı-ahodı ha nıìle,”
yèhdı.
Dèe-ts'ǫ̀-k'àowo-cheekeè hadı,
“K'àowo,
sezaa ełaàwı kwe sek'èı̨tła,”
yèhdı.
Zezì hayèhdı,
“Nekǫ̀ ts'ǫ̀ naı̨tłe.
Nezaa eda ha,”
yèhdı.
Eyı dǫ Zezì ehkw'ı adı nıwǫ t'à edekǫ̀ ts'ǫ̀ naèhtła.
K'àowo ı̨łaà tı̨lı k'e naetłe ekò wecheekeè godı xè gıghaàgı̨ı̨de,
hagedı,
“Nezaa eda xè k'aàt'ıì anajà,”
gıìhdı.
K'àowo gots'ǫ̀ hadı,
“Dàtłǫ nìı̨ɂǫ k'e k'aàt'ıì ajà?”
“Įxę̀ę,
ı̨łè nìı̨ɂǫ ekìıyeè,
edı-elı̨-le ajà ı̨lè,”
gıìhdı.
Eyıt'à k'àowo,
Zezì dàyèhdıı sìı hotıì eyı sadzeè k'e agòjà yek'èhoèhzà.
“Nezaa eda ha,”
Zezì yèhdı ı̨lè.
Eyı hagòjà t'à ededı̨ eyıts'ǫ dǫ hazǫǫ̀ wekǫ̀ nàgedèe sìı gıgha ehkw'ı-ahodıì agejà.
Dıì xè Zezì nàekeè enıìyah hòèhtsı̨ hǫt'e.
Judea nèk'e gots'ǫ Galılee nèk'e nǫ̀ǫtła tł'axǫǫ̀ eyı hagòjà.